b'\n_START_ARTICLE_\nModerator (reaktor)\n_START_PARAGRAPH_\nModerator nevtronov je material, ki v jedrskem reaktorju upo\xc4\x8dasnjuje hitrost nevtronov. Moderator zmanj\xc5\xa1a hitrost t. i. "hitrih" nevtronov do t. i. po\xc4\x8dasnej\xc5\xa1ih "termi\xc4\x8dnih" nevtronov. Po\xc4\x8dasnej\xc5\xa1i nevtroni imajo ve\xc4\x8djo mo\xc5\xbenost, da jih bo absorbiral \xc2\xb2\xc2\xb3\xe2\x81\xb5U in s tem povzro\xc4\x8dil nadaljnje cepljenje. Izraz "termi\xc4\x8dni" nevtron ne pomeni, da je toplej\xc5\xa1i, ampak samo, da je v termi\xc4\x8dnem ravnovesju z gorivom._NEWLINE_Najve\xc4\x8dkrat se za moderator uporablja obi\xc4\x8dajna (imenovana tudi "lahka") voda - H\xe2\x82\x820 (75\xc2\xa0% vseh reaktorjev na svetu), te\xc5\xbeka voda D\xe2\x82\x82O (5\xc2\xa0% vseh reaktorjev na svetu), grafit (20\xc2\xa0% vseh reaktorjev na svetu) in redko berilij in berilijev oksid (BeO)._NEWLINE_Lahka voda deluje tudi kot absorber (vpijalec) nevtronov, medtem kot te\xc5\xbeka voda zelo te\xc5\xbeko absorbira nevtrone. Te\xc5\xbeka voda ima tako bolj\xc5\xa1o "ekonomijo" nevtronov, kar pomeni da lahko te\xc5\xbekovodni reaktorji delujejo tudi na naravni (neobogateni) uran (0,72% \xc2\xb2\xc2\xb3\xe2\x81\xb5U). Medtem ko lahkovodni reaktorji potrebujejo okrog obogateno (3-5% \xc2\xb2\xc2\xb3\xe2\x81\xb5U) jedrsko gorivo. Je pa te\xc5\xbeka voda bistveno dra\xc5\xbeja od lahke vode._NEWLINE_Obstajajo tudi hitri nevtronski reaktorji, ki nimajo moderaterja in delujejo na spektru hitrih nevtronov. Te vrste reaktorji potrebujejo bolj obogateno gorivo kot reaktorji na "termi\xc4\x8dni" nevtronih._NEWLINE_Reaktorje, ki uporabljajo moderator se kdaj ozna\xc4\x8duje tudi kot "termi\xc4\x8dni nevtronski reaktorji" ali samo "termi\xc4\x8dni". Sicer vsi jedrski reaktorji, tudi tisti, ki se uporabljajo za proizvodnjo plutonija za jedrsko oro\xc5\xbeje, proizvajajo toploto.'